Tchoukball

Tchoukball (uttales tsjokkball) er en innendørs ballsport for lag. Hvert lag har sju spillere, og man skårer når ballen treffer gulvet i retur fra en ramme. Idretten ble utviklet i 1970 av den sveitsiske biologen Hermann Brandt (1897–1972), som ønsket å utvikle en skadefri sport.Le tchoukball; RTS, 11.6.1971 Fysisk kontakt er ikke tillatt.Discover Tchoukball; International Tchoukball Federation (FITB)

Idretten kan sammenlignes med håndball – fordi den spilles med hendene og fordi ballen er den samme, med volleyball – fordi man skal hindre ballen i å falle i gulvet, og med squash – siden ballen kommer i retur fra veggen/ramma.Dette er tchoukball; NRK, 28.9.2014
 Regler 
miniatyr|Skudd og forsvarsarbeid. Navnet «Tchoukball» sies å stamme fra lyden av ballen mot ramma.
Banen måler 27 x 16 meter. I hver ende av banen er det en ramme på 1 m², tilsvarende en trampett, og en D-formet halvsirkel med 3 m radius. Spillerne skal ikke trå innenfor halvsirkelen. Begge lagene kan skåre i begge ender av banen.Tchoukball Rules; International Tchoukball Federation (FITB)  

For å skåre poeng må ballen bli kastet av en angrepsspiller, treffe ramma og lande på gulvet utenfor halvsirkelen uten at det forsvarende laget klarer å fange ballen. Forsvarerne har ikke lov til å forsøke å ta ballen fra angriperne, og forsvarsspillet er konsentrert om å hindre returballene.Tchoukball; klubben.no 

Spillerne kan ta maksimalt tre skritt med ballen, og holde ballen i inntil tre sekunder. Hvert lag kan bare ha tre pasninger før de må prøve et skudd mot ramma. Hvis angriperne bommer på ramma eller returen lander utenfor banen, får forsvarerlaget poeng. Det kan forekommer skåringer hvert 20-30 sekund.

Det spilles i tre omganger á 15 minutter. I mesterskap spilles det i herreklasse, dameklasse, M18, M15 og M12. 

De sju spillerne er fordelt med 3 ved hvert mål, og en sentral ballfordeler. Rollene ved målet er høyreving, venstreving, ballfordeler og forsvarer.

 Utbredelse 
Fédération internationale de tchoukball (FITB) ble stiftet i 1971, og har pr 2025 medlemsorganisasjoner i 57 land.FITB Members; fitb.org 

Det arrangeres VM, EM og andre verdensdelsmesterskap. VM arrangeres hvert fjerde år; sist i 2019 og 2023. Verdensdelsmesterskap arrangeres annenhvert år, i partallsår.Competitions; fitb.org 

Idretten er særlig utbredt i Taiwan. Taiwan har vunnet alle VM fra 1980 til 2023, unntatt herre-VM 2004 og dame-VM 2023, som begge ble vunnet av Sveits.FITB Competitions Database

Idretten er lite utbredt i Norge. Den spilles ved Sunnfjord Folkehøgskule, som arrangerte det første norske kurset i tchoukball i 2014.Beach sport ; sunnfjord.fhs.noBeach Tchoukball Introduction Camp ; firda.no Tre norske spillere, Madelen Susan Midtbø, Kristine Skarbøvik Rogne og Ingvill Todal, deltok på det spanske kvinnelandslaget under EM i 2014.De er EM-klare i «ukjent» ballsport ; Sunnmørsposten, 30.7.2014 En norsk spiller, Mari Haugen, deltok på den engelske kvinnelandslaget som tok bronse i VM i 2019,Team UK squads for the 2019 World Tchoukball Championships confirmed; Tchoukball UKWorld Tchoukball Championships: Women 2019; International Tchoukball Federation (FITB) og ble Sportswoman of the Year 2020 for Tchoukball UK.Virtual Awards 2020; Tchoukball UK

 Referanser 

 Eksterne lenker 


Kategori:Lagsport
Kategori:Ballsport